Билборд, поставен на ключов булевард във Варна, възмути варненци и провокира стотици коментари в социалните мрежи.

На него е показано как двама мъже се прегръщат пред сградата на Народното събрание. Изписано е: “Няма страшно. Това е просто любов”, като се вижда мотото на ЛГБТИ общността “Различни хора, равни права”, както и че е създаден по европейски проект.

Дискусия “за” и “против” се зароди в една от варненските фейсбук групи.

Докато за едни това е нормално и апелират за толерантност, за болшинството от коментиращите това е недопустимо.

Провокативната “реклама” е поставена на булевард “Васил Левски” близо до Майчин дом и само за една нощ е била надраскана със спрей, установи проверка на “Нова Варна”, след като още вчера бе инициирана акция по премахването му.

Понятието “джендър” стана популярно около идеята за въвеждането на Истанбулската конвенция. Припомняме Ви, че през юли Конституционният съд я отхвърли, като реши, че тя размива границата между двата пола.

Според коментарите подобни рекламни пана има и на други места в града.

Четете повече по случая и вижте как реагира Общината ТУК

*******

Стани част от новините с NovaVarna.net! Изпрати ни твоята новина и снимки по всяко време на info@novavarna.net или на facebook.com/media.novavarna.

Всеки месец най-четената публикация по читателски сигнал печели НАГРАДА.

Подкрепи благотворителна кауза

За реклама: https://novavarna.net/реклама

Чети, споделяй и коментирай най-важното от Варна, България и света!